127. löggjafarþing 2001–2002.

Þskj. 503 — 180. mál.

Breytingartillögur

við frv. til girðingarlaga.

Frá landbúnaðarnefnd.

1.	Við 1. gr. 1. mgr. orðist svo:

Markmið með þessum lögum er að fjalla um girðingar, hverjir fara með forræði yfir þeim og kostnaðarskiptingu við uppsetningu þeirra á landamerkjum.

2.	Við 2. gr. Greinin orðist svo:

Girðingar í lögum þessum, þegar ekki er annars getið, eru netgirðing, gaddavírsgirð
ing og rafgirðing. Einnig teljast til girðinga girðingar úr ýmsu efni, svo sem úr tré, steinsteypu, stáli, áli, plasti, grjóti og torfi og að auki aðrar girðingar sem teljast grip
heldar að mati búnaðarsambands.

3.	Við 5. gr.

a.	Í stað orðanna Neiti sá" í 5. málsl. komi: Neiti sá eða þeir.

b.	Við lokamálsliðinn bætist: enda hafi ekki verið reist dýrari girðing en úrskurðaraðilar töldu nauðsynlegt.

4.	Við 6. gr. Í stað 2. málsl. 1. mgr. komi tveir nýir málsliðir er orðist svo: Þó er hægt að semja um aðra skiptingu kostnaðar nái aðilar um það samkomulagi. Ef forráðamenn sveitarfélaga ákveða einhliða að reisa slíka girðingu greiðir sveitarfélagið allan stofn
kostnað girðingarinnar.

5.	Við 7. gr. 1. málsl. 1. mgr. orðist svo: Nú verða aðilar ekki ásáttir um hvers konar girð
ingu skuli reisa, kostnaðarskiptingu eða um aðra framkvæmd verksins og skal þá við
komandi búnaðarsamband tilnefna einn fagaðila til að skera úr um ágreining, sveitar
félag einn og sýslumaður einn.